సి.ఎస్.మురుగభూపతి

రామనాథపురం సి.ఎస్.మురుగభూపతి (1914-1998) ఒక కర్ణాటక సంగీత మృదంగ విద్వాంసుడు. ఇతడు పాల్గాట్ మణి అయ్యర్ (1912-1981), పళని సుబ్రమణియం  పిళ్ళై (1908-1962)ల సమకాలికుడు. ఈ ముగ్గురు విద్వాంసులను "మార్దంగిక త్రిమూర్తులు" అని పిలిచేవారు.Ramanathapuram C S Murugabhoopathy: The Last of the Titans, an Obituary by K S Kalidas, May 1998. Shruti, 164: 15-16.

ఆరంభ జీవితం
చల్లస్వామి సిర్చాబాయి మురుగభూపతి 1914, ఫిబ్రవరి 14న తమిళనాడు రాష్ట్రానికి చెందిన రామనాథపురంలో జన్మించాడు. ఇతడు మృదంగంలో ప్రాథమిక పాఠాలు తన తండ్రి సిర్చాబాయి సర్వై వద్ద తరువాత పళణి ముత్తయ్య పిళ్ళై వద్ద నేర్చుకున్నాడు.ఇతడు తన మృదంగశైలిని అభివృద్ధి చేసుకోవడంలో  తన సోదరుడు సి.ఎస్.శంకరశివం భాగవతార్ ప్రభావం ఎక్కువగా ఉంది.కుంభకోణం అళగనంబి పిళ్ళై ఇతడికి మృదంగంలో కొన్ని మెళకువలు నేర్పాడు.

ముఖ్యమైన కచేరీలు
ఇతడు అరియకుడి రామానుజ అయ్యంగార్, చిత్తూరు సుబ్రహ్మణ్యం పిళ్లై, ముసిరి సుబ్రహ్మణ్య అయ్యర్,  దండపాణి దేశికర్, చెంబై వైద్యనాథ భాగవతార్, సెమ్మంగుడి శ్రీనివాస అయ్యర్,An interview of Ramathapuram C S Murugabhoopathy published in the music magazine Shruti, July 1985 (issue 17 S, page 6)A radio interview of Ramanathapuram C S Murugabhoopathy conducted by Mr Subramanya Deshikar (AIR Madras)జి.ఎన్.బాలసుబ్రమణియం, మదురై మణి అయ్యర్, ఎం.డి.రామనాథన్, రామనాథ్ కృష్ణన్, టి.ఎం.త్యాగరాజన్, మహారాజపురం సంతానం, మదురై సోమసుందరం, టి.ఎన్.శేషగోపాలన్, టి.ఆర్.మహాలింగం (వేణువు), మైసూరు దొరైస్వామి అయ్యంగార్ (వీణ), తిరుమకూడలు చౌడయ్య (వాయులీనం), టి.ఎన్.కృష్ణన్ (వాయులీనం), లాల్గుడి జయరామన్ (వాయులీనం) వంటి మహామహుల కచేరీలకు ఇతడు మృదంగ సహకారం అందించాడు. 

 శిష్యులు
ఇతని ముఖ్యమైన శిష్యులలో మవిలెక్కర శంకరకుట్టి నాయర్, కారైకుడి కృష్ణమూర్తి, కుంభకోణం ప్రేమ్‌కుమార్, బి.ధ్రువరాజ్, జి.హరిశంకర్ మొదలైనవారు ఉన్నారు.
అవార్డులు, గుర్తింపులు
కళైమామణి (1963)
పద్మశ్రీ పురస్కారం (1973)
సంగీత నాటక అకాడమీ అవార్డు (1975)
తమిళనాడు రాష్ట్ర ఆస్థాన కళాకారుడు (1979)
పాల్గాట్ మణి అయ్యర్ అవార్డు (1985)Publication of the Percussive Arts Centre, Bangalore

మరణం
ఇతడు 1998, మార్చి 28వ తేదీన తన 84వయేట మరణించాడు.

 మూలాలు 

Category:1914 జననాలు
Category:1998 మరణాలు
వర్గం:పద్మశ్రీ పురస్కారం పొందిన తమిళనాడు వ్యక్తులు
వర్గం:సంగీత నాటక అకాడమీ అవార్డు గ్రహీతలు
వర్గం:కళైమామణి పురస్కార గ్రహీతలు
వర్గం:మృదంగ వాద్య కళాకారులు